พระราชกฤษฎีกาแบ่งส่วนราชการและกำหนดหน้าที่ของส่วนราชการกองทัพบกกองบัญชาการทหารสูงสุดกระทรวงกลาโหมพ.ศ. ๒๕๔๔ ภูมิพลอดุลยเดชป.ร.ให้ไว้ ณ วันที่๒๘ เมษายน พ.ศ. ๒๕๔๔เป็นปีที่ ๕๖ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯให้ประกาศว่าโดยที่เป็นการสมควรปรับปรุงการแบ่งส่วนราชการและกำหนดหน้าที่ของส่วนราชการกองทัพบกกองบัญชาการทหารสูงสุด กระทรวงกลาโหมอาศัยอำนาจตามความในมาตรา๒๒๑ ของรัฐธรรมนูญแห่งราชอาณาจักรไทย และมาตรา ๑๘ วรรคหนึ่งแห่งพระราชบัญญัติจัดระเบียบราชการกระทรวงกลาโหม พ.ศ. ๒๕๐๓จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้มาตรา ๑ พระราชกฤษฎีกานี้เรียกว่า พระราชกฤษฎีกาแบ่งส่วนราชการและกำหนดหน้าที่ของส่วนราชการกองทัพบกกองบัญชาการทหารสูงสุด กระทรวงกลาโหม พ.ศ. ๒๕๔๔มาตรา ๒[๑] พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ ให้ยกเลิก(๑)พระราชกฤษฎีกาแบ่งส่วนราชการและกำหนดหน้าที่ของส่วนราชการกองทัพบก กองบัญชาการทหารสูงสุดกระทรวงกลาโหม พ.ศ. ๒๕๑๓(๒)พระราชกฤษฎีกาแบ่งส่วนราชการและกำหนดหน้าที่ของส่วนราชการกองทัพบก กองบัญชาการทหารสูงสุดกระทรวงกลาโหม (ฉบับที่ ๒) พ.ศ. ๒๕๑๗(๓)พระราชกฤษฎีกาแบ่งส่วนราชการและกำหนดหน้าที่ของส่วนราชการกองทัพบก กองบัญชาการทหารสูงสุดกระทรวงกลาโหม (ฉบับที่ ๓) พ.ศ. ๒๕๒๐(๔)พระราชกฤษฎีกาแบ่งส่วนราชการและกำหนดหน้าที่ของส่วนราชการกองทัพบก กองบัญชาการทหารสูงสุดกระทรวงกลาโหม (ฉบับที่ ๔) พ.ศ. ๒๕๒๑(๕)พระราชกฤษฎีกาแบ่งส่วนราชการและกำหนดหน้าที่ของส่วนราชการกองทัพบก กองบัญชาการทหารสูงสุดกระทรวงกลาโหม (ฉบับที่ ๕) พ.ศ. ๒๕๒๒(๖)พระราชกฤษฎีกาแบ่งส่วนราชการและกำหนดหน้าที่ของส่วนราชการกองทัพบก กองบัญชาการทหารสูงสุดกระทรวงกลาโหม (ฉบับที่ ๖) พ.ศ. ๒๕๒๔(๗)พระราชกฤษฎีกาแบ่งส่วนราชการและกำหนดหน้าที่ของส่วนราชการกองทัพบก กองบัญชาการทหารสูงสุดกระทรวงกลาโหม (ฉบับที่ ๗) พ.ศ. ๒๕๒๗(๘)พระราชกฤษฎีกาแบ่งส่วนราชการและกำหนดหน้าที่ของส่วนราชการกองทัพบก กองบัญชาการทหารสูงสุดกระทรวงกลาโหม (ฉบับที่ ๘) พ.ศ. ๒๕๒๙(๙)พระราชกฤษฎีกาแบ่งส่วนราชการและกำหนดหน้าที่ของส่วนราชการกองทัพบก กองบัญชาการทหารสูงสุดกระทรวงกลาโหม (ฉบับที่ ๙) พ.ศ. ๒๕๓๓มาตรา ๔ ให้แบ่งส่วนราชการกองทัพบก กองบัญชาการทหารสูงสุดกระทรวงกลาโหม ดังนี้(๑)สำนักงานเลขานุการกองทัพบก(๒)กรมกำลังพลทหารบก(๓)กรมข่าวทหารบก(๔)กรมยุทธการทหารบก(๕)กรมส่งกำลังบำรุงทหารบก(๖)กรมกิจการพลเรือนทหารบก(๗)สำนักงานปลัดบัญชีกองทัพบก(๘)สำนักงานประสานการวิจัยและพัฒนาการทางทหารกองทัพบก(๙)กรมการเงินทหารบก(๑๐)กรมการสารวัตรทหารบก(๑๑)กรมจเรทหารบก(๑๒)กรมสวัสดิการทหารบก(๑๓)กรมสารบรรณทหารบก(๑๔)หน่วยบัญชาการกำลังสำรอง(๑๕)สำนักงานตรวจบัญชีกองทัพบก(๑๖)ศูนย์เทคโนโลยีทางทหารกองทัพบก(๑๗)กรมการขนส่งทหารบก(๑๘)กรมการทหารช่าง(๑๙)กรมการทหารสื่อสาร(๒๐)กรมการสัตว์ทหารบก(๒๑)กรมพลาธิการทหารบก(๒๒)กรมแพทย์ทหารบก(๒๓)กรมยุทธโยธาทหารบก(๒๔)กรมสรรพาวุธทหารบก(๒๕)กรมวิทยาศาสตร์ทหารบก(๒๖)กรมยุทธศึกษาทหารบก(๒๗)โรงเรียนนายร้อยพระจุลจอมเกล้า(๒๘)สถาบันวิชาการทหารบกชั้นสูง(๒๙)ศูนย์การบินทหารบก(๓๐)กองทัพภาคที่ ๑(๓๑)กองทัพภาคที่ ๒(๓๒)กองทัพภาคที่ ๓(๓๓)กองทัพภาคที่ ๔(๓๔)หน่วยบัญชาการสงครามพิเศษ(๓๕)ศูนย์อำนวยการสร้างอาวุธกองทัพบก(๓๖)หน่วยทหารอื่นซึ่งมีฐานะเทียบเท่ากองร้อย กองพัน กรม กองพลหรือกองทัพน้อยซึ่งขึ้นตรงต่อกองทัพบกมาตรา ๕ หน้าที่ของส่วนราชการกองทัพบกกองบัญชาการทหารสูงสุด กระทรวงกลาโหม มีดังนี้(๑)สำนักงานเลขานุการกองทัพบก มีหน้าที่(ก)ดำเนินการเกี่ยวกับงานเลขานุการและงานธุรการให้กับผู้บัญชาการทหารบกรองผู้บัญชาการทหารบก ผู้ช่วยผู้บัญชาการทหารบก เสนาธิการทหารบก และผู้ดำรงตำแหน่งอื่นตามที่ผู้บัญชาการทหารบกมอบหมาย(ข)ดำเนินงานและประสานงานเกี่ยวกับการประชาสัมพันธ์ของกองทัพบก(๒)กรมกำลังพลทหารบก มีหน้าที่(ก)วางแผน อำนวยการ ประสานงานและกำกับการเกี่ยวกับกิจการกำลังพลทั้งปวง ได้แก่การเตรียมกำลังพล การกำหนดความต้องการและการควบคุมกำลังพล การปกครองและบำรุงขวัญกำลังพล(ข)แนะนำ และควบคุมกรมการสารวัตรทหารบก กรมสวัสดิการทหารบกและกรมการสารบรรณทหารบกเกี่ยวกับการกำลังพล(๓)กรมข่าวทหารบก มีหน้าที่(ก)วางแผน อำนวยการ ประสานงาน กำกับการ และดำเนินการเกี่ยวกับการข่าวทั้งปวง การฝึกและศึกษาวิชาการเหล่าทหารการข่าวและปฏิบัติการพิเศษในด้านการข่าวตามความต้องการของกองทัพบกรวมทั้งการทูตฝ่ายทหารบก และกิจการต่างประเทศของกองทัพบก(ข)กำหนดความต้องการและกำกับการเกี่ยวกับการแจกจ่ายแผนที่ทหาร(๔)กรมยุทธการทหารบก มีหน้าที่(ก)วางแผน อำนวยการยุทธศาสตร์และยุทธการ แผนการใช้กำลังทหารในเรื่องที่ได้รับมอบ การกำหนดการจัดตั้งและวางกำลังหน่วยทหาร(ข)วางแผนและนโยบายในการจัด การฝึก การศึกษาอบรม การระดมพล การปลดพล การบินทหารบกการสงครามพิเศษ(ค)ดำเนินงานประวัติศาสตร์และพิพิธภัณฑ์ทหาร(ง)กำกับการและประสานงานให้เป็นไปตามแผนและนโยบายที่ได้วางไว้(จ)ดำเนินกิจการตามสนธิสัญญาป้องกันร่วมเท่าที่เกี่ยวข้องกับกองทัพบก(ฉ)อำนวยการ วางแผน ประสานงาน และกำกับการวิจัยของกองทัพบก(ช)ควบคุมกิจการศึกษาของกองทัพบก(๕)กรมส่งกำลังบำรุงทหารบก มีหน้าที่(ก)วางแผน อำนวยการ กำหนดนโยบาย โครงการและงบประมาณที่เกี่ยวกับการส่งกำลังบำรุง(ข)กำหนดนโยบายประสานงานและกำกับการเกี่ยวกับความต้องการการจัดหาสิ่งอุปกรณ์และยุทโธปกรณ์(ค)ควบคุมและกำกับการเกี่ยวกับการเก็บรักษา การแจกจ่ายและจำหน่าย การรักษาพยาบาลการส่งกลับ การขนส่ง การบริการทางการส่งกำลังบำรุง(ง)จัดการเกี่ยวกับอสังหาริมทรัพย์(จ)ประสานงาน ควบคุมและกำกับดูแลฝ่ายยุทธบริการในการกำหนดภารกิจ การจัดระเบียบปฏิบัติการดำเนินการกำลังพล การฝึกและศึกษาวิชาการส่งกำลังบำรุง การงบประมาณ การวิจัยและพัฒนาการรวมทั้งกำหนดนโยบายเกี่ยวกับธุรกิจและอุตสาหกรรมที่เกี่ยวข้อง(๖)กรมกิจการพลเรือนทหารบก มีหน้าที่(ก)เสนอนโยบาย วางแผน ประสานงาน กำกับการ และอำนวยการเกี่ยวกับกิจการพลเรือน ดำเนินการทางการเมืองในหน่วยทหารและปฏิบัติการจิตวิทยาทั้งปวงที่จำเป็นต่อการสนับสนุนการปฏิบัติการทางทหารรวมทั้งการปกครองในยามสงคราม(ข)เสนอนโยบาย วางแผน ประสานงาน กำกับการและอำนวยการเกี่ยวกับการฝึกและศึกษาด้านกิจการพลเรือน งานการเมืองในหน่วยทหารและการปฏิบัติการจิตวิทยา(๗)สำนักงานปลัดบัญชีกองทัพบก มีหน้าที่(ก)ประมวลและวิเคราะห์ผลการตรวจสอบ และวิเคราะห์โครงการของกองทัพบกเป็นส่วนรวม(ข)จัดทำ ประสานงานและกำกับการเกี่ยวกับการงบประมาณ การบัญชี การเงิน การตรวจสอบภายในและการบริหารทรัพยากร(ค)กำหนดระบบการรายงานผลตามโครงการและการรายงานทางสถิติ(ง)ควบคุมการรายงานของกองทัพบก(จ)สำรวจตรวจสอบเพื่อปรับปรุงการจัดและการดำเนินงานโดยทั่วไป(ฉ)กำหนดหลักนิยมในการบริหารงานในกองทัพบก(ช)อำนวยการศึกษาในกิจการปลัดบัญชี(ซ)กำกับดูแลกรมการเงินทหารบกและสำนักงานตรวจบัญชีกองทัพบกในการกำหนดภารกิจการจัดระเบียบ และการบริหารงาน(๘)สำนักงานประสานการวิจัยและพัฒนาการทางทหารกองทัพบก มีหน้าที่(ก)วางแผน อำนวยการ ประสานงาน ควบคุมและกำกับการเกี่ยวกับการวิจัยและพัฒนาการทางทหารทั้งในด้านหลักการและด้านยุทโธปกรณ์ตามที่กองทัพบกกำหนด(ข)รวบรวมข้อมูลดำเนินการวิเคราะห์และประเมินค่าผลการวิจัยและพัฒนาการทางทหารทั้งในด้านหลักการและด้านยุทโธปกรณ์เพื่อนำไปใช้หรือนำไปสู่การผลิต(๙)กรมการเงินทหารบก มีหน้าที่ดำเนินการเกี่ยวกับ(ก)การเบิก รับ จ่าย และเก็บรักษาเงินและการบัญชีเงินของกองทัพบกตามระเบียบแบบแผนของทางราชการ(ข)การฝึกและศึกษาวิชาการเหล่าทหารการเงิน(๑๐)กรมการสารวัตรทหารบก มีหน้าที่(ก)วางแผน ประสานงาน และกำกับการเกี่ยวกับการรักษาระเบียบวินัยการจับกุมทหารที่กระทำความผิด การเรือนจำ การจราจรในกิจการทหารการรักษาความปลอดภัย การฝึกและศึกษาวิชาการเหล่าทหารสารวัตรการสืบสวนและสอบสวนคดีอาญาซึ่งอยู่ในอำนาจศาลทหารการป้องกันและวิจัยอาชญากรรมในกองทัพบก(ข) พิจารณาอำนวยการในยามสงครามเกี่ยวกับทหารพลัดหน่วยเชลยศึก ชนชาติศัตรูและผู้ลี้ภัย(๑๑)กรมจเรทหารบก มีหน้าที่(ก)ดำเนินการเกี่ยวกับการตรวจราชการ สืบสวนและสอบสวนในเรื่องที่เกี่ยวกับประสิทธิภาพและราชการของหน่วยต่าง ๆ ของกองทัพบก(ข)สืบสวน สอบสวนและพิจารณาเรื่องราวร้องทุกข์และการร้องเรียนที่เกี่ยวกับราชการหรือทหารหรือข้าราชการของกองทัพบก(๑๒)กรมสวัสดิการทหารบก มีหน้าที่(ก)ดำเนินการเกี่ยวกับสวัสดิภาพและบำบัดทุกข์บำรุงสุขทั้งในด้านทรัพย์สินและสิ่งอุปโภคบริโภค(ข)แนะนำและส่งเสริมวิชาชีพและการกีฬาทั้งนี้เกี่ยวกับทหาร ข้าราชการและครอบครัวในกองทัพบก(๑๓)กรมสารบรรณทหารบก มีหน้าที่(ก)ดำเนินการเกี่ยวกับกิจการทางธุรการ ได้แก่ งานทางหนังสือราชการของกองทัพบก พิธีการการจัดหา และแจกจ่ายสิ่งพิมพ์(ข)ดำเนินการเกี่ยวกับการจัดการกำลังพล กฎหมาย การฝึก และศึกษาวิชาการเหล่าทหารสารบรรณ(๑๔)หน่วยบัญชาการกำลังสำรอง มีหน้าที่(ก)วางแผน อำนวยการ ประสานงาน กำกับการและดำเนินการเกี่ยวกับกิจการกำลังสำรองทั้งปวงรวมทั้งกิจการสัสดีด้วย(ข)ปกครองบังคับบัญชาหน่วยทหารที่กระทรวงกลาโหมกำหนด(๑๕)สำนักงานตรวจบัญชีกองทัพบก มีหน้าที่ดำเนินการตรวจสอบภายในโดยอิสระเพื่อประเมินค่าประสิทธิผลในการควบคุมและบริหารทรัพยากรตามความมุ่งหมายของกองทัพบก(๑๖)ศูนย์เทคโนโลยีทางทหารกองทัพบก มีหน้าที่(ก)วางแผน อำนวยการ ประสานงาน กำกับการ แนะนำ ดำเนินการวิจัยและพัฒนาเกี่ยวกับการดำเนินกรรมวิธีข้อมูลด้วยระบบคอมพิวเตอร์เพื่อสนับสนุนระบบบริหารงานปกติ ตลอดจนให้การสนับสนุนระบบควบคุมบังคับบัญชาและเทคโนโลยีด้านคอมพิวเตอร์ของกองทัพบก(ข)วางแผน อำนวยการ ประสานงาน และดำเนินการเกี่ยวกับการสงคราม สารสนเทศ และการฝึกศึกษาด้านเทคโนโลยีคอมพิวเตอร์ของกองทัพบก(๑๗)กรมการขนส่งทหารบก มีหน้าที่(ก)วางแผน อำนวยการ ประสานงาน แนะนำ กำกับการดำเนินการวิจัยและพัฒนาเกี่ยวกับการจัดหา ส่งกำลัง ซ่อมบำรุง และการบริการ(ข)กำหนดหลักนิยมและทำตำรา ตลอดทั้งการฝึกและศึกษาทั้งนี้เกี่ยวกับกิจการและสิ่งอุปกรณ์ของเหล่าทหารขนส่ง(๑๘)กรมการทหารช่าง มีหน้าที่(ก)วางแผน อำนวยการ ประสานงาน แนะนำ กำกับการ ดำเนินการวิจัยและพัฒนาเกี่ยวกับการผลิตจัดหา ส่งกำลัง ซ่อมบำรุง และการบริการสิ่งอุปกรณ์สายทหารช่าง(ข)วางแผน อำนวยการ ประสานงาน กำกับการ และดำเนินการเกี่ยวกับการก่อสร้าง รวมทั้งซ่อมแซมสิ่งก่อสร้างตามที่ได้รับมอบหมาย(ค)กำหนดหลักนิยมและทำตำรา ตลอดทั้งการฝึกและศึกษา(๑๙)กรมการทหารสื่อสาร มีหน้าที่(ก)วางแผน อำนวยการ ประสานงาน แนะนำ กำกับการ ดำเนินการวิจัยและพัฒนาเกี่ยวกับการผลิตจัดหา ส่งกำลัง ซ่อมบำรุง การบริการ และการสื่อสาร(ข)กำหนดหลักนิยมและทำตำรา ตลอดทั้งการฝึกและศึกษาทั้งนี้เกี่ยวกับกิจการและสิ่งอุปกรณ์ของเหล่าทหารสื่อสาร(๒๐)กรมการสัตว์ทหารบก มีหน้าที่ (ก)วางแผน อำนวยการ ประสานงาน แนะนำ กำกับการ ดำเนินการวิจัยและพัฒนาเกี่ยวกับการผลิตจัดหา ส่งกำลัง ซ่อมบำรุง บริการ สุขาภิบาล เวชกรรมป้องกัน รักษาพยาบาล บำรุงรักษาและผสมพันธุ์สัตว์ การเสบียงสัตว์สนับสนุนการปฏิบัติการทางทหารด้วยการใช้สัตว์และการเกษตรของกองทัพบก(ข)กำหนดหลักนิยมและทำตำรา ตลอดทั้งการฝึกและศึกษาทั้งนี้เกี่ยวกับกิจการและสิ่งอุปกรณ์ของเหล่าทหารการสัตว์(๒๑)กรมพลาธิการทหารบก มีหน้าที่(ก)วางแผน อำนวยการ ประสานงาน แนะนำ กำกับการ ดำเนินการวิจัยและพัฒนาเกี่ยวกับการผลิตจัดหา ส่งกำลัง ซ่อมบำรุง และการบริการ(ข)กำหนดหลักนิยมและทำตำรา ตลอดทั้งการฝึกและศึกษาทั้งนี้เกี่ยวกับกิจการและสิ่งอุปกรณ์ของเหล่าทหารพลาธิการ(๒๒)กรมแพทย์ทหารบก มีหน้าที่(ก) วางแผน อำนวยการ ประสานงาน แนะนำ กำกับการดำเนินการวิจัยและพัฒนาเกี่ยวกับการผลิต จัดหา ส่งกำลัง ซ่อมบำรุง บริการพยาธิวิทยา เวชกรรมป้องกันทันตกรรมและการรักษาพยาบาล(ข)กำหนดหลักนิยมและทำตำรา ตลอดทั้งการฝึกและศึกษาทั้งนี้เกี่ยวกับกิจการและสิ่งอุปกรณ์ของเหล่าทหารแพทย์(๒๓)กรมยุทธโยธาทหารบก มีหน้าที่(ก)วางแผน อำนวยการ ประสานงาน แนะนำ กำกับการดำเนินการวิจัยและพัฒนาเกี่ยวกับการจัดหา ก่อสร้าง บริการ ส่งกำลังและการซ่อมบำรุงเกี่ยวกับสิ่งก่อสร้างและอสังหาริมทรัพย์ของกองทัพบก(ข)กำหนดหลักนิยมและทำตำรา ตลอดทั้งการฝึกและศึกษาทั้งนี้เกี่ยวกับกิจการและสิ่งอุปกรณ์ของสายยุทธโยธา(๒๔)กรมสรรพาวุธทหารบก มีหน้าที่(ก)วางแผน อำนวยการ ประสานงาน แนะนำ กำกับการ ดำเนินการวิจัยและพัฒนาเกี่ยวกับการผลิต จัดหา ส่งกำลัง ซ่อมบำรุง และการบริการ(ข)กำหนดหลักนิยมและทำตำรา ตลอดทั้งการฝึกและศึกษาทั้งนี้เกี่ยวกับกิจการและสิ่งอุปกรณ์ของเหล่าทหารสรรพาวุธ(๒๕)กรมวิทยาศาสตร์ทหารบก มีหน้าที่(ก)วางแผน อำนวยการ ประสานงาน กำกับการ วิจัยและพัฒนาเกี่ยวกับการผลิต ส่งกำลังซ่อมบำรุง และการบริการ(ข)กำหนดหลักนิยมและทำตำรา ตลอดทั้งการฝึกและศึกษาทั้งนี้เกี่ยวกับการปฏิบัติการและการป้องกันทางนิวเคลียร์ - ชีวะ - เคมีตลอดจนกิจการวิทยาศาสตร์ของกองทัพบก(๒๖)กรมยุทธศึกษาทหารบก มีหน้าที่(ก)ประสานงาน แนะนำ กำกับการ ดำเนินการ สนับสนุน และตรวจตราเกี่ยวกับการฝึกและศึกษาของบุคคลและหน่วยต่างๆ ของกองทัพบก ทั้งในและนอกกองทัพบก รวมทั้งในต่างประเทศ(ข)อำนวยการฝึกและศึกษาวิทยาการเหล่าทหารราบ เหล่าทหารม้าเหล่าทหารปืนใหญ่และการอนุศาสนาจารย์ของกองทัพบก(ค)ปกครองบังคับบัญชาหน่วยทหารที่กระทรวงกลาโหมกำหนด(๒๗)โรงเรียนนายร้อยพระจุลจอมเกล้า มีหน้าที่ให้การศึกษา อบรมและดำเนินการฝึกนักเรียนนายร้อย(๒๘)สถาบันวิชาการทหารบกชั้นสูง มีหน้าที่(ก)ให้การฝึกและศึกษาแก่นายทหารสัญญาบัตรของกองทัพบกในทางยุทธศาสตร์ ยุทธวิธีการช่วยรบ และเสนาธิการกิจ ของหน่วยทหารตั้งแต่ระดับกองพลขึ้นไปเพื่อให้สามารถปฏิบัติหน้าที่ของผู้บังคับบัญชาและฝ่ายอำนวยการได้(ข)ดำเนินการวิจัย พัฒนา และกำหนดหลักนิยมในทางวิทยาการที่เกี่ยวข้อง(๒๙)ศูนย์การบินทหารบก มีหน้าที่(ก)วางแผน อำนวยการ กำกับการ และดำเนินการฝึกและศึกษาเกี่ยวกับกิจการบินของกองทัพบก(ข)ดำเนินการวิจัย พัฒนา กำหนดหลักนิยมและทำตำราในทางวิทยาการที่เกี่ยวข้อง(ค)ปกครองบังคับบัญชาหน่วยทหารที่กระทรวงกลาโหมกำหนด(๓๐)กองทัพภาคที่ ๑ มีหน้าที่ปกครองบังคับบัญชามณฑลทหารบกที่ ๑๑ มณฑลทหารบกที่ ๑๒มณฑลทหารบกที่ ๑๓ มณฑลทหารบกที่ ๑๔ และหน่วยทหารที่กระทรวงกลาโหมกำหนด(๓๑)กองทัพภาคที่ ๒ มีหน้าที่ปกครองบังคับบัญชามณฑลทหารบกที่ ๒๑ มณฑลทหารบกที่ ๒๒มณฑลทหารบกที่ ๒๓ มณฑลทหารบกที่ ๒๔ และหน่วยทหารที่กระทรวงกลาโหมกำหนด(๓๒)กองทัพภาคที่ ๓ มีหน้าที่ปกครองบังคับบัญชามณฑลทหารบกที่ ๓๑ มณฑลทหารบกที่ ๓๒ มณฑลทหารบกที่๓๓ และหน่วยทหารที่กระทรวงกลาโหมกำหนด(๓๓)กองทัพภาคที่ ๔ มีหน้าที่ปกครองบังคับบัญชามณฑลทหารบกที่ ๔๑ มณฑลทหารบกที่ ๔๒และหน่วยทหารที่กระทรวงกลาโหมกำหนด(๓๔)หน่วยบัญชาการสงครามพิเศษ มีหน้าที่(ก)วางแผน อำนวยการ ประสานงาน กำกับการ และปฏิบัติการเกี่ยวกับการสงครามพิเศษ(ข)วางแผน อำนวยการ กำกับการ และดำเนินการฝึกและศึกษาเกี่ยวกับการสงครามพิเศษการส่งกำลังทางอากาศ และการยุทธส่งทางอากาศ(ค)ดำเนินการวิจัย พัฒนา กำหนดหลักนิยมและทำตำราในทางวิทยาการที่เกี่ยวข้อง(ง)ปกครองบังคับบัญชาหน่วยทหารที่กระทรวงกลาโหมกำหนด(๓๕)ศูนย์อำนวยการสร้างอาวุธกองทัพบก มีหน้าที่(ก)วางแผน อำนวยการ ประสานงาน จัดตั้งและควบคุมโรงงาน ให้การศึกษาวิจัยและพัฒนาเกี่ยวกับการสร้างอาวุธที่สำคัญและมีเทคโนโลยีสูงตามที่กองทัพบกกำหนดและสนับสนุนส่วนราชการอื่น ๆ ในการสร้างอาวุธตามนโยบายของกองทัพบก(ข)ให้การสนับสนุนแก่สถาบันวิจัยของส่วนราชการและหน่วยงานอื่น ๆเพื่อนำผลมาใช้ในการสร้างอาวุธ(ค)ประสานงานกับโรงงานอุตสาหกรรมของส่วนราชการและหน่วยงานอื่น ๆเพื่อประโยชน์ในการสร้างอาวุธ(๓๖)หน่วยทหารอื่นซึ่งมีฐานะเทียบเท่ากองร้อย กองพัน กรม กองพลหรือกองทัพน้อยซึ่งขึ้นตรงต่อกองทัพบกมีหน้าที่ตามที่กระทรวงกลาโหมกำหนดมาตรา ๖ให้รัฐมนตรีว่าการกระทรวงกลาโหมรักษาการตามพระราชกฤษฎีกานี้ผู้รับสนองพระบรมราชโองการพันตำรวจโททักษิณ ชินวัตรนายกรัฐมนตรีหมายเหตุ:- เหตุผลในการประกาศใช้พระราชกฤษฎีกาฉบับนี้ คือโดยที่เป็นการสมควรปรับปรุงการแบ่งส่วนราชการและกำหนดหน้าที่ของส่วนราชการกองทัพบกกองบัญชาการทหารสูงสุด กระทรวงกลาโหม เสียใหม่ให้เหมาะสมยิ่งขึ้น จึงจำเป็นต้องตราพระราชกฤษฎีกานี้อัมพิกา/แก้ไขปฐมพร/ปรับปรุง๒๕มกราคม ๒๕๕๐ศรินรัตน์/ปรับปรุง๓๐ ธันวาคม๒๕๖๓อรญา/ตรวจ๑๘ มกราคม๒๕๖๔[๑]ราชกิจจานุเบกษา เล่ม ๑๑๘/ตอนที่ ๒๘ ก/หน้า ๑/๑๐ พฤษภาคม ๒๕๔๔